बक्सर । दुर्गापूजा एवं मुहर्रम के दौरान कानफाड़ू संगीत बजाने पर पूर्णरूप से पाबंदी रहेगी। अधिकारियों ने कहा कि इसके बावजूद यदि किसी को इसका पालन करते नहीं देखा गया तो उनपर कानूनी कार्रवाई की जाएगी। उक्त बातें अधिकारियों ने गुरुवार को शांति समिति की हुई बैठक में कही। बैठक रेडक्रॉस भवन के सभागार में आयोजित किया गया था। बैठक में अनुमंडलाधिकारी कृष्ण कुमार उपाध्याय, अनुमंडल पुलिस अधीक्षक सतीश कुमार, नगर परिषद अध्यक्ष माया देवी, नगर परिषद कार्यपालक अभियंता राजीव कुमार ¨सह, अस्पताल उपाधीक्षक, प्रखंड विकास पदाधिकारी रोहित कुमार मिश्रा समेत अनुमंडल के सभी थानाध्यक्ष एवं गणमान्य मौजूद थे।